Otru gran mantenedor de la discriminación llingüística  anguaño son los medios de comunicación. Esto ye llamentable, pos ellos podríen ser preseos maravllosos pa la democratización de les relaciones llingüístiques de la sociedá. En Brasil, por tar puramente venceyaos a les clases dominantes y a les oligarquíes, asumen el papel de defensores d'esa llingua portuguesa que suponen ta amenaciada. Nun importa que 190 millones de brasileños usen una determinada forma llingüística, toos tán equivocaos y lo qu'apregonen como ciertu ye aquella forma que ta consolidada va  sieglos. Esto quedó bien evidente mientres toles campañes presidenciales nes que participó Lula, onde una de les principales acusaciones de los sos adversarios yera: cómo un operario ensin formación cimera, que nun sabe falar correctu, va saber dirixir el país. Dempués de ser electu nun cesaron les acusaciones de que falaba mal. Les media portábense como los preservadores d'un padrón llingüísticu amenaciáu inclusive pol presidente de la república.